stanford-oval/wikipedia huggingface dataset:
קק לאפיס סראוואק
הערות שוליים

1 2 3 4 5 6 7  תיאור העוגה וההיסטוריה שלה
1 2 3 4  היסטוריה של עוגות ברחבי העולם באתר CNN
↑  כתבה מיום 10 באוקטובר 2019 בעיתון "בורנאו פוסט"
↑  ראו ב"לקריאה נוספת" בכתבתה של Meghan O'Keefe
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
עוגת שכבות המוגשת בסינגפור
קבוצת ז'וליה

קבוצת ז'וליה של הפונקציה  f(z)=z^{2}+{\frac {4}{5}}i. קבוצת ז'וליה עצמה מסומנת בלבן. שאר הנקודות (קבוצת פאטו) צבועות בגוון כחול בהתאם ל"מרחק" שלהם מקבוצת ז'וליה (ככל שהקודה קרובה יותר כך הגוון בהיר יותר)
במתמטיקה, קבוצת ז'וליה היא קבוצה המוגדרת על ידי תנאי איטרביליות של פונקציה הולומורפית על משטח רימן קומפקטי, כך שערכיה רגישים לשינויים: כל הפרעה בתחום הערכים יוצרת, לאחר מספר הפעלות של הפונקציה, הבדל גדול בטווחם. התנהגות מסוג זה מכונה התנהגות כאוטית, ונלמדת באופן נרחב בתורת הכאוס. קבוצת פאטו היא המשלים לקבוצת ז'וליה, והיא מאפיינת התנהגות רגולרית - ללא הפרעות ושינויים דרסטיים.
קבוצת ז'וליה היא חלק מעבודתם של גסטון ז'וליה ופייר פאטו מראשית המאה ה-20. קבוצה זו מהווה אלמנט בסיסי בתחום המערכות הדינמיות המרוכבות ותורת הכאוס. לקבוצת ז'וליה קשר לקבוצת מנדלברוט במקרים מסוימים.
הגדרה

יהי  S משטח רימן קומפקטי, ותהי  f:S\to S פונקציה הולומורפית לא קבועה. הנקודה  p_{0}\in S נקראת רגולרית אם קיימת סביבה  U_{p_{0}} כך שקבוצת הפונקציה הנוצרת מאיטרציה על  f:U_{p_{0}}\to S, כלומר  \{f(z),f(f(z)),\dots \}, היא משפחה רציפה במידה אחידה.
קבוצת פאטו  F(f) של הפונקציה  f היא אוסף כל הנקודות הרגולריות שלה. קבוצת ז'וליה  J(f) היא המשלים של קבוצת פאטו. האיברים בקבוצת ז'וליה מאופיינים בכך שהתנהגות הפונקציה באיטרציות חוזרות על ערכיהן היא כאוטית, כלומר משתנה בקצב מהיר לאחר מספר מסוים של הפעלות של הפונקציה.
במקרה הפרטי בו  S={\hat {\mathbb {C} }}=\mathbb {C} \cup \{\infty \}, כלומר המשטח הוא הספירה של רימן, כל פונקציה הולמורפית היא פונקציה מרוכבת רציונלית, כלומר מנה של שני פולינומים  f(z)={\frac {p(z)}{q(z)}}. במקרה זה, קבוצת פאטו מתחלקת לאיחוד של מספר סופי של תתי-קבוצות, המתאימות לכל אחד משורשי הפונקציה.
תכונות

קבוצת פאטו היא קבוצה פתוחה, ועל כן קבוצת ז'וליה סגורה. בנוסף, קבוצת ז'וליה היא קבוצה דלילה (או כל המרחב).
קבוצות ז'וליה ופאטו של איטרציה של פונקציה שווה לקבוצת ז'וליה המקורית, כלומר  J(f(z))=J(f^{k}(z)) לכל  k\in \mathbb {Z} \setminus \{0\}.
בקבוצת ז'וליה ישנן נקודות אשר הפעולה האיטרבילית של הפונקציה עליהן היא מחזורית, אך קבוצה זו היא בת מניה בלבד.
אם הדרגה של הפונקציה (המוגדרת במקרה הרציונלי להיות המקסימום שבין דרגות המונה והמכנה) גדולה או שווה ל-2, אז בקבוצת ז'וליה אין נקודות מבודדות.
במקרה של פונקציה מעל הספירה, כאמור לעיל קבוצת פאטו היא איחוד סופי של תתי-קבוצות, כאשר כל אחת מהן מתאימה לשורש של הפונקציה. תתי-קבוצות אלו אינן חייבות להיות קשירות. לפי משפט, עבור כל פונקציה רציונלית, מספר רכיבי הקשירות בקבוצה הוא 1,2 או אינסוף. קבוצת ז'וליה היא או קשירה, או שיש לה אינסוף רכיבי קשירות.
הצגה גרפית של קבוצות ז'וליה

מכיוון שקבוצת זוליה היא דלילה, קשה לפעמים להציג אותה באופן גרפי. דרך אחת לבצע זאת היא לצבוע את הרכיבים השונים של קבוצת פאטו בצבעים שונים. קבוצת ז'וליה תהווה את הגבול בין הצבעים האלה. דרך זאת מקובלת במיחד כאשר קבוצת ז'וליה היא קשירה.
דרך נוספת היא להפעיל מספר גדול של איטרציות על כל נקודה במשטח הרימן ולבחון עד כמה ההתנהגות של איטרציות אלה קרובה לאחת ההתנהגויות עליהן מתכנסות הנקודות בקבוצת פאטו. לפי קירבה זאת קובעים את צבע הנקודה. כך שצבעם של הנקודות בקבוצת פאטו משתנה ככול שמתקרבים לקבוצת  ז'וליה. ניתן גם לשלב בין השיטות.
דוגמאות > דוגמה מנוונת

תהי  f:{\hat {\mathbb {C} }}\to {\hat {\mathbb {C} }} מוגדרת על ידי  f(z)=z^{2}. קל לראות שלכל נקודה במעגל היחידה  z\in D=\{z\in \mathbb {C} ||z|<1\} קיימת סביבה בה התנהגות האיטרציות של הפונקציה היא רגולרית, וכנ"ל מחוץ לעיגול היחידה  {\hat {\mathbb {C} }}\setminus D. עם זאת, על השפה של עיגול היחידה  \partial D=\{z||z|=1\} בכל סביבה של הנקודה ההתנהגות של העלאה בריבוע איננה חסומה. על כן, מתקיים  F(f)={\hat {\mathbb {C} }}\setminus \partial D ו- J(f)=\partial D.
זו דוגמה מיוחדת מאוד, בה הקבוצות "פשוטות".
דוגמאות > פונקצייות ריבועיות

מערכת דינמית מאוד פופולרית על הספירה של רימן ניתנת על ידי פולינומים ריבועים מורכבים. ניתן לתאר מערכות דינמיות אלה על ידי פולינום הנתון על ידי הנוסחה
כאשר  c הוא פרמטר מורכב.
קבוצת ז'וליה עבור  z^{2}+0.7885\,e^{ia}, כאשר  \alpha  נע בין 0 ל-  2\pi
וידאו של קבוצות ז'וליה כמו זה המופיע מימין
קבוצת ז'וליה עבור fc, c = 1 − φ, כאשר φ הוא  יחס הזהב. הרכיב של קבוצת פאטו התחום ע"י קבוצת ז'וליה צבוע בלבן
קבוצת ז'וליה עבור fc, c = (φ − 2) + (φ − 1)i = −0.4 + 0.6i
קבוצת ז'וליה עבור fc, c = 0.285 + 0i
קבוצת ז'וליה עבור fc, c = 0.285 + 0.01i
קבוצת ז'וליה עבור fc, c = 0.45 + 0.1428i
קבוצת ז'וליה עבור fc, c = −0.835 − 0.2321i
קבוצת ז'וליה עבור fc, c = −0.8 + 0.156i
קבוצת ז'וליה עבור fc, vc = −0.7269 + 0.1889i
קבוצת ז'וליה עבורfc, c = 0.8i
דוגמאות > דגמאות הקשורות לשיטת ניוטון-רפסון

בהינתן משוואה פולונמיאלית במשתנה אחד  f(z)=0, שיטת ניוטון-רפסון מאפשרת לקבל קירוב של הפתרון שלה על ידי שיפור התחלתי של ניחוש לפתרון  z_{0}. בהינתן קירוב  z השיטה מספקת "שיפור" של קירוב זה  g(z) כאשר  g היא פונקציה רציונלית המתקבלת מ- g באמצעות ניוטון-רפסון. ניתן להראות כי אם הניחוש ההתחלתי  z_{0} הוא בסביבת שורש פשוט של  f אז הפעלה איטרטיבית של  g על  z_{0}  תתכנס לשורש של  f. אולם הדבר אינו מתקיים עבור ניחוש כללי  z_{0}.
מכאן יש עניין בחקר המערכת הדימית הנתונה על ידי הפונקציה  g ובהתאם לקבוצות ז'וליה שלה. לקבוצות ז'ליה כאלה יש תכונות ייחודיות, בנוסף לתכונות הרגילות של קבוצת ז'וליה.
הקשר לקבוצת מנדלברוט

במקרה שבו הפונקציה עליה מפעילים את האיטרציות היא  f_{c}(z)=z^{2}+c, ישנה הגדרה מעט פשוטה יותר - זוהי השפה של קבוצת הנקודות  z\in \mathbb {C}  עבורן סדרת האיטרציות חסומה.
במקרה זה, לקבוצת ז'וליה ישנו קשר הדוק עם קבוצת מנדלברוט - ז'וליה ופאטו הוכיחו כי אם  c שייך לקבוצת מנדלברוט (כלומר אם  f_{c}^{n}(0) חסומה) אז קבוצת ז'וליה המתאימה קשירה, ואם לא אז היא בלתי קשירה לחלוטין. זוהי דרך אפיון נוספת לקבוצת מנדלברוט, בעזרת קבוצת ז'וליה המתאימה, המצביעה על הקשר ההדוק שבין המושגים בתורת הפרקטלים.
לקריאה נוספת

John W. Milnor, Dynamics in One Complex Variable
הערות שוליים

↑  באופן שקול, לפי משפט ארצלה-אסקולי,  אפשר לידרוש שקבוצה זאת תהיה משפחה נורמלית של פונקציות.
↑  ראה פרטים בווידאו של 3Blue1Brown העוסק במערכת דימית זאת
| --- | --- |
בקרת זהויות :  NLI: 987007549647705171  LCCN: sh2007009093 
קבוצת ז'וליה (בלבן) של הפונקציה  g=(2z^{3}+1)/(3z^{2}). זאת הפונקציה המגדירה את המערכת הדינמית המתקבלת משיטת ניוטון-רפסון עבור המשוואה  z^{3}=1. הצבעים אדום, ירוק, וכחול מיצגים חלקים של קבוצת פאטו שעבורם המערכת הדינמית היא בעלת התנהגות דומה
קופה אמריקה נשים 2018

| --- | --- |
 מארחת:  צ'ילה צ'ילה
 תקופת התחרות:  4 באפריל 2018 – 22 באפריל 2018 (19 ימים) 
 מספר משתתפות:  10
 הזוכה:  ברזיל ברזיל
 מספר משחקים:  26
 מספר שערים:  99 (3.81 בממוצע למשחק)
 מלכת השערים:  קולומביה קטלינה אוזמה (9 שערים)
 
קופה אמריקה נשים 2018 (בספרדית: 2018 Copa América Femenina) הוא הטורניר השמיני של הקופה אמריקה לנשים שארגנה CONMEBOL. הטורניר נערך בצ'ילה והתקיים מ-4 באפריל עד ה-22 באפריל 2018. הגביע שימש כטורניר המוקדמות לגביע העולם 2019 ולאולימפיאדת טוקיו 2020.
באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל, שניצחה בכל שבעת משחקיה, זכתה באליפות וקטפה את התואר בפעם השלישית ברציפות והשביעית בתולדותיה.
בעקבות זכייתה היא העפילה ישירות לגביע העולם ביחד עם צ'ילה, שסיימה במקום השני בבית הגמר. ארגנטינה שסיימה במקום השלישי נשלחה לשני משחקים בשיטת בית-חוץ נגד פנמה על הכרטיס הנוסף לטורניר. בסיום משחקים אלו, ניצחה ארגנטינה 1–5 והעפילה גם היא לגביע העולם.
סיבוב ראשון > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קולומביה | 10 | 4 | 3 | 1 | 0 | 16 | 2 | 14 |
|  צ'ילה | 8 | 4 | 2 | 2 | 0 | 8 | 2 | 6 |
|  פרגוואי | 7 | 4 | 2 | 1 | 1 | 7 | 7 | 0 |
|  אורוגוואי | 1 | 4 | 0 | 1 | 3 | 2 | 11 | -9 |
|  פרו | 1 | 4 | 0 | 1 | 3 | 1 | 12 | -11 |
| 0 | 1 | 2 |
| --- | --- | --- |
|  קולומביה | 7 – 0 | אורוגוואי   |
|  צ'ילה | 1 – 1 | פרגוואי   |
|  פרגוואי | 3 – 0 | פרו   |
|  צ'ילה | 1 – 1 | קולומביה   |
|  אורוגוואי | 1 – 1 | פרו   |
|  קולומביה | 5 – 1 | פרגוואי   |
|  קולומביה | 3 – 0 | פרו   |
|  צ'ילה | 1 – 0 | אורוגוואי   |
|  פרגוואי | 2 – 1 | אורוגוואי   |
|  פרו | 0 – 5 | צ'ילה   |
סיבוב ראשון > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 12 | 4 | 4 | 0 | 0 | 22 | 1 | 21 |
|  ארגנטינה | 9 | 4 | 3 | 0 | 1 | 12 | 6 | 6 |
|  ונצואלה | 6 | 4 | 2 | 0 | 2 | 9 | 6 | 3 |
|  בוליביה | 3 | 4 | 1 | 0 | 3 | 1 | 18 | -17 |
|  אקוודור | 0 | 4 | 0 | 0 | 4 | 3 | 16 | -13 |
| 0 | 1 | 2 |
| --- | --- | --- |
|  אקוודור | 0 – 1 | ונצואלה   |
|  ברזיל | 3 – 1 | ארגנטינה   |
|  ארגנטינה | 3 – 0 | בוליביה   |
|  ברזיל | 8 – 0 | אקוודור   |
|  ונצואלה | 8 – 0 | בוליביה   |
|  אקוודור | 3 – 6 | ארגנטינה   |
|  אקוודור | 0 – 1 | בוליביה   |
|  ברזיל | 4 – 0 | ונצואלה   |
|  ארגנטינה | 2 – 0 | ונצואלה   |
|  בוליביה | 0 – 7 | ברזיל   |
בית הגמר

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 9 | 1 | 8 |
|  צ'ילה | 4 | 3 | 1 | 1 | 1 | 5 | 3 | 2 |
|  ארגנטינה | 3 | 3 | 1 | 0 | 2 | 3 | 8 | -5 |
|  קולומביה | 1 | 3 | 0 | 1 | 2 | 1 | 6 | -5 |
| 0 | 1 | 2 |
| --- | --- | --- |
|  קולומביה | 1 – 3 | ארגנטינה   |
|  ברזיל | 3 – 1 | צ'ילה   |
|  ברזיל | 3 – 0 | ארגנטינה   |
|  קולומביה | 0 – 0 | צ'ילה   |
|  צ'ילה | 4 – 0 | ארגנטינה   |
|  ברזיל | 3 – 0 | קולומביה   |
קרדורקס

| --- | --- |

 נתונים כלליים
 סוג:  חברה פרטית
 מייסדים:  בני נחמן, יוג׳ין וולקוב ומייקל פיינשטיין
 תקופת הפעילות:  2007–הווה (כ־17 שנים)
 מיקום המטה:  בוסטון 
 משרד ראשי:  הרצליה, ישראל
 ענפי תעשייה:  סליקת כרטיסי תשלום
 הכנסות:  89.4 מיליון אירו (בשנת 2019)
 רווח תפעולי:  37.949 מיליון אירו (בשנת 2019)
 רווח:  13.2 מיליון אירו (בשנת 2019)
 מנכ"ל:  יגאל רותם
 עובדים:  קרוב ל-400 (מרץ 2022)
  
 www.credorax.com
 
הסמליל הקודם של החברה
קרדורקס (Credorax), המציגה עצמה מתחילת דצמבר 2021 במותג Finaro, היא חברת פינטק אמריקאית-ישראלית העוסקת בסליקת כרטיסי תשלום במסחר אלקטרוני.
היסטוריה

החברה נוסדה ב-2008 במסצ'וסטס שבארצות הברית על ידי בני נחמן, יוג׳ין וולקוב ומייקל פיינשטיין. בני נחמן היה מנכ"ל החברה עד דצמבר 2015. מינואר 2016 היה דירקטור בחברה, ובינואר 2020 מונה ליו"ר הדירקטוריון. מנכ"ל החברה מתחילת 2016 הוא יגאל רותם. בפברואר 2011 הוקמה קרדורקס ישראל בע"מ, שמשרדיה שוכנים בהרצליה וכוללים את מטה החברה ומרכז הפיתוח שלה. מרכז הפעילות הבנקאית של החברה שוכן בוולטה שבמלטה, ולה משרדי מכירות גם בהולנד ובהונג קונג.
בשנת 2010 קיבלה החברה רישיון למתן שירותי סליקת כרטיסי תשלום באיחוד האירופי. בשנת 2014 קיבלה החברה רישיון בנק מסחרי ביפן, ובשנת 2015 קיבלה רישיון לפעול כבנק מסחרי ב-32 מדינות האזור הכלכלי האירופי. בשנת 2019 סלקה החברה עסקאות בסך 4.211 מיליארד אירו.
עד 2014 גייסה החברה 130 מיליון דולר, מבלאמברג קפיטל וקרנות השקעה נוספות.
במרץ 2022 נרכשה החברה על ידי חברת סליקת כרטיסי התשלום האמריקאית Shift4 (אנ') תמורת 575 מיליון דולר.
הערות שוליים

1 2 3 4  Credorax Bank Limited - Annual report 2019
↑  Credorax rebrands as Finaro, Finextra, 1 December 2021
1 2  חן אידן, ‏Credorax הישראלית מגייסת 40 מיליון דולר, באתר Geektime‏, 29 באוקטובר 2014
↑   בני נחמן, ברשת החברתית LinkedIn
↑  Credorax Adds Core Banking Platform, Nilson Rreport, March 5, 2019
↑  גולן חזני, אקזיט ענק לקרדורקס הישראלית: נמכרת ל- Shift4 תמורת 575 מיליון דולר, באתר כלכליסט, 1 במרץ 2022
↑  Shift4 Announces Two Acquisitions to Expand International Payments And Cryptocurrency Capabilities, Shift4, March 1, 2022
קרחון דיקי

| --- | --- |

מפת רכס נאש   קרחון דיקי נמצא במרכז הרביע החמישי מימין,  בשורה השנייה מלמטה של רביעי המפה
 מידע כללי
 מיקום:  אזור הברית האנטארקטית 
 קואורדינטות:  81°35′00″S 161°00′00″E﻿ / ﻿81.5833°S 161°E﻿ / -81.5833; 161
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דיקי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דיקי
 
קרחון דיקי (באנגלית: Dickey Glacier) הוא קרחון בחוף שקלטון, בשטח חסות רוס, שבאנטארקטיקה.
אורכו של הקרחון 22 קילומטרים; והוא זורם לכיוון צפון לאורך המורדות המזרחיים של רכס סרביירז (רכס המודדים).
הקרחון נשפך אל מפרץ בואומונט, המכוסה קרח, וממנו אל מדף הקרח רוס.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של קפטן וילי מ. דיקי (Willie M. Dickey) מצי ארצות הברית, שהיה מפקד יחידות התמיכה הימית, בתחנת באמריקה V בחורף 1957.
קלתית

| --- | --- |

 
 מאכלים
 סוג:  pastry dough 
 מרכיבים עיקריים:  קמח חיטה, חמאה, מים 
 
קלתית מבצק פריך לאחר אפייה עיוורת
קלתית היא מאפה מבצק המשמש כבסיס למלית במגוון של מאכלים.
סוגים

המאפיינים העיקריים של קלתיות הן:
טעם - קלתיות מתוקות או מלוחות.
סוג הבצק - בצק עלים, בצק פריך, בצק פירורים.
קשיות - מקלתיות קשות ששומרות על צורתן מחוץ לתבנית, דרך קלתיות פריכות שישברו עם הוצאתן מתבנית ועד קלתיות רכות ש"יפלו" בהוצאה מתבנית.
הכנה > בצק פריך

התערובת הבסיסית לבצק הקלתית עשויה קמח מעורב עם שומן מוצק כחמאה או שורטנינג (אנ'), כשיחס הכמויות בין הקמח לשומן קובע את תכונות הקלתית. לתערובת הבסיסית ניתן להוסיף סוכר או מלח בישול, ביצה (נפוץ מאוד במטבח הצרפתי והאיטלקי) או מים (במטבח האמריקאי), אגוזים טחונים כקמח שקדים או אגוזי לוז טחונים.
בשלב הראשון נחתך השומן ומעורבב אל החומרים היבשים של התערובת עד לקבלת מרקם המזכיר חול רטוב (תערובת זו נקראת בצק סאבלה (צר')). לאחר מכן מתווספים החומרים הרטובים (אם יש) והתערובת מעורבבת ונילושה (כיום מקובל באמצעות מעבד מזון) לישה קלה, תוך הימנעות מעיבוד יתר. הבצק שנוצר מקורר מחדש לקבלת מרקם מוצק (הנובע מקירור מרכיב השומן שבתוכו), לאחר מכן מרודד לעובי הרצוי, ומהודק לתבנית.
הכנה > בצק פריך > אפייה עיוורת

בחלק מהמתכונים, עוברת הקלתית "אפייה עיוורת" לפני המילוי - אפייה חלקית שנועדה לייבש את הבצק לפני הצגת נוזלים נוספים, ולהבטיח זמן אפייה מספיק לבצק במקרה של מלית שדורשת זמן אפייה קצר מדי.
בעת אפיה ללא מלית הבצק עשוי להתעוות - כי בצק פריך מתכווץ באפייה וכן בגלל כיסי אוויר. כיסי אוויר בבסיס גורמים להתנפחויות של תחתית הקלתית ויפריעו למלית, התכווצות פוגעת בגובה דפנות הקלתית ובמראה הכללי של המאפה.
על מנת למנוע את ההתעוותות של הבצק נהוג לחורר את בסיס הקלתית עם מזלג לאחר ההידוק לתבנית, תהליך המאפשר לאוויר להשתחרר ועל ידי כך למנוע את ההתנפחויות בבצק. באפיה עיוורת מקובל גם להניח משקולות על הבצק (מעל נייר אפיה או נייר כסף). ניתן להשיג משקולות ייעודיות לכך, אך מקובל גם להשתמש בקטניות או באורז לא מבושלים.
הכנה > בצק עלים

ניתן להכין קלתית בדרך פשוטה של רידוד בצק עלים, חיתוכו לצורת התבנית והידוקו אליה. עם זאת, מכיוון שקל לשלוט בתפיחה של בצק עלים, בצק זה יעיל במיוחד להכנת קלתית ללא שימוש בתבנית. התוצאה מושגת על ידי חיתוך הבצק לצורת הקלתית המבוקשת. לאחר מכן, חיתוך של השכבה העליונה בלבד של הבצק על מנת להפרידה ממרכז הקלתית, וחירור של שטח מרכז הקלתית. כתוצאה מכך, בזמן האפייה לא יתפח מרכז הקלתית אך הדפנות יתפחו ותתקבל צורת הקלתית, כשחיתוך השכבה העליונה מונע את "משיכתה" על ידי הדפנות התופחים ויצירת צורת חרוט הפוך. קלתית מבצק עלים לא עוברת אפייה עיוורת.
הכנה > בצק פירורים

קלתית פירורים מכינים מעוגיות טחונות מעורבות בשומן. את התערובת מהדקים לתחתית ולדפנות תבנית. על אף שלעיתים קלתית פירורים עוברת אפייה על מנת לייצב אותה, תכונתה הבולטת היא שהקלתית ראויה למאכל גם ללא אפייה.
שימושים

קלתיות משמשות כבסיס למאפים רבים כטארטים, מאפי פאי, קישים, עוגות ועוד. הקלתיות השונות יכולות לשמש לכל מטרה שהיא, אולם בשל תכונותיהן השונות ישנם שימושים נפוצים במיוחד לפי סוג המלית:
בצק פריך שימושי ביותר למליות רויאל, מליות נוזליות ואפויות.
בצק עלים מאפשר עבודה ללא תבנית כלל, ונפוץ יותר במליות שאינן מאוד נוזליות כאלה המבוססות על בשר טחון, מחית ירקות וכדומה.
בצק פירורים מאפשר הכנת מאכלים שאינם דורשים אפייה, ובפרט קינוחים הכוללים פירות וגבינה.
טארטית קרמל בקלתית פריכה
קספופונגין

|  נתונים כימיים |
| --- | --- |
 מסה מולרית:  1,092.643062 יחידת מסה אטומית מאוחדת 
 מזהים
 קוד ATC:  J02AX04 
 מספר CAS:  162808-62-0
 PubChem:  2826718
 ChemSpider:  411774
 
קספופונגין (Caspofungin, שם מסחרי: ®Cancidas) היא תרופה אנטי-פטרתית, הראשונה והיחידה ממשפחת תרופות חדשה הנקראת אכינוקנדינים. התרופה יעילה כנגד זיהומים בפטריות מסוגים Aspergillus ו-Candida. מנגנון פעילותה בעיכוב יצור דופן תא הפטרייה. התרופה ניתנת תוך ורידית.
מנגנון פעולה

תרופות משפחת האכינוקנדינים מעכבות יצור מולקולות 13beta D Glucan - מרכיב חיוני בדופן תא פטריות מסוימות. מנגנון פעולת התרופה לא ברור עד תומו אך ידוע כי מניעת יצור מולקולות 13beta D Glucan גורמת להרס דופן הפטרייה ולמותה.
פרמקוקינטיקה

צורת המתן של קספופונגין היא תוך ורידית. 97% מהתרופה נקשרים לאלבומין.
פינוי התרופה מהדם בשלושה מנגנונים:
פירוק כימי
הידרוליזה
N -אצטילציה
התרופה אינה מופרשת מהכליה, ולכן אין צורך בהתאמת מינון לחולי אי ספיקת כליות.
התרופה עוברת פירוק איטי בכבד ולכן רמתה בדם מושפעת מתפקוד הכבד.
טווח פעולה

Candida - יעילות טובה, אם כי קיימים מיני Candida מסוימים (Candida parapsilosis ו-Candida guilliermondii) נגדם פעילות הקספופונגין מוגבלת.
Aspergillus
התוויות לשימוש קליני באדם

זיהומים ב-Candida כולל זיהומים פולשניים וזהומי Candida בוושט.
מחקרים מדגימים יעילות דומה לשל התרופה האנטי פטרתית אמפוטריצין B, אך עם פחות תופעות לוואי.
זיהומים פולשניים ב-Aspergillus (אספרגילוזיס פולשנית) בחולים שאינם מגיבים לטיפול או הסובלים מתופעות לוואי משמעותיות מתרופות אנטי פטרתיות אחרות.
עמידות

תועדה התפתחות של עמידות לתרופה ב c. albicans, העמידות נדירה. מנגנון העמידות המשוער הוא מוטציה בגן המקודד את האנזים β - D- גלוקן סינתאז.
תופעות לוואי

קספופונגין נחשבת תרופה בטוחה לשימוש בעלת תופעות לוואי נדירות וקלות. עם זאת, תוארו מקרי אלרגיה במנגנון גרוי להפרשת היסטמין אשר התבטאו בפריחה, נפיחות בפנים, ומיקרה בודד של אנפילקסיס. אין תאורים של פגיעה משמעותית בתפקודי כבד או כליה.
הריון והנקה

התרופה מוגדרת כתרופה מקבוצה C. התרופה מופרשת בחלב בחולדות, אולם לא ידועה רמת הפרשה בחלב באדם. יש להיזהר במתן התרופה לנשים מניקות.
בטיחות בילדים

לא נערכו מחקרים מספיקים לגבי בטיחות ויעילות בילדים צעירים מגיל 18. עם זאת - התרופה נמצאת בשימוש קליני במקרים של זהום פטרתי חמור שאינו מגיב או עקב תופעות לוואי לתרופות אנטי פטרתיות אחרות.
אינטראקציה עם תרופות אחרות

לא מומלץ לתת בשילוב עם ציקלוספורין עקב פגיעה אפשרית בתפקודי הכבד המתבטאים בעליית אנזימי כבד (טראנסאמינזות).
מפחיתה רמת טקרולימוס.
נוכחות ריפמפיצין נמצאה כמורידה את רמת הקספופונגין.
קתדרלת פלמה דה מיורקה

| --- | --- |

קתדרלת לה סאו - מבט מדרום
 מידע כללי
 סוג:  קתדרלה
 על שם:  הבתולים הנצחיים של מרים 
 מיקום:  פלמה דה מיורקה
 מדינה:  ספרד ספרד
 זרם:  נצרות קתולית
 הקמה ובנייה
 תקופת הבנייה:  1229–1601 (כ־372 שנים)
 תאריך פתיחה רשמי:  1229 
 סגנון אדריכלי:  אדריכלות גותית
 מידות
 אורך:  109 מ' 
 רוחב:  40 מ' 
 גובה פנימי:  44 מטר
 גובה מעל פני הים:  43.95 מ' 
 קואורדינטות:  39°34′03″N 2°38′53″E﻿ / ﻿39.5675°N 2.64805556°E﻿ / 39.5675; 2.64805556
 catedraldemallorca.org
 he
 
קתדרלת לה סאו נמצאת בפלמה דה מיורקה, ספרד
מראה הפנים
קתדרלת פלמה דה מיורקה, הידועה בשם Le Seu היא קתדרלה רומית-קתולית בפלמה דה מיורקה, ספרד. הקתדרלה נבנתה בסגנון גותי צרפתי והושלמה ב-1601. היא בנויה על אתר בו שכן פעם מסגד ערבי.
הספינה הראשית מתנשאת לגובה 44 מטר, ובכך היא בעלת הקמרונות הגבוהים ביותר בספרד. היא מוקפת בתמיכות דואות בעלות 2 קומות, התומכים בקמרונות הגבוהים. החזית מורכבת מ-2 מגדלים עגולים וקטנים, ועליהם צריחים מחודדים. במרכז החזית רוזטה ומשני צידיה ניתן לראות תמיכות דואות עבות ומקושטות בקרוקטים (זיזים חדים הבולטים מהן).
כ-50 שנה אחרי שהחל שיפוץ הקתדרלה הוזמן ב-1901 האדריכל אנטוני גאודי כדי להשגיח על הפרויקט. בעוד שמספר מרעיונותיו אומצו - כגון הזזת ספסלי המקהלה קרוב יותר למזבח, והוספת חופה גדולה - גאודי נטש את המיזם ב-1914 אחרי ויכוח עם הקבלן. הפרויקט בוטל זמן קצר לאחר מכן.
ארמון אלמודיינה נמצא סמוך לקתדרלה. ארמון זה היה ארמון מוסלמי של בנו ע'אניה (אנ'), בקצה הנמל. הבניין נהפך לארמון בתחילת המאה ה-14.
ראו גם

רשימת הקתדרלות בעלות הספינות הראשיות הגבוהות ביותר
קופה אמריקה נשים 2022

| --- | --- |
 מארחת:  קולומביה קולומביה
 תקופת התחרות:  8 ביולי 2022 – 30 ביולי 2022 (23 ימים) 
 מספר משתתפות:  10
 הזוכה:  ברזיל ברזיל
 מספר משחקים:  25
 מספר שערים:  87 (3.48 בממוצע למשחק)
 מספר צופים:  172,233 (6,889 בממוצע למשחק)
 מלך השערים:  ארגנטינה ימילה רודריגז (6 שערים)
 השחקן המצטיין:  קולומביה לינדה קייסדו
 
קופה אמריקה נשים 2022 (בספרדית: 2022 Copa América Femenina) הוא הטורניר התשיעי של הקופה אמריקה לנשים שארגנה CONMEBOL. הטורניר נערך בקולומביה והתקיים מ-8 ביולי עד ה-30 ביולי 2022. הגביע שימש כטורניר המוקדמות לגביע העולם 2023, שנערך שנה לאחר מכן באוסטרליה וניו זילנד.
לראשונה מאז הטורניר של 1998, נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת קולומביה וברזיל - האלופה המכהנת. בסיום המשחק, שנערך בבוקרמנגה מול 28,000 צופים, ניצחה ברזיל 0-1 וזכתה בטורניר בפעם הרביעית ברציפות.
בעקבות מיקומן כשלוש הראשונות, העפילו ברזיל, קולומביה וארגנטינה ישירות לגביע העולם כנציגות CONMEBOL, ואילו פרגוואי וצ'ילה שסיימו במקומות הרביעי והחמישי (בהתאמה) נשלחו לפלייאוף הבין-יבשתי על כרטיס נוסף לטורניר.
אצטדיונים

הטורניר שוחק בשלושה אצטדיונים בשלוש ערים שונות:
| עיר | אצטדיון | תכולה |
| --- | --- | --- |
| ארמניה | אצטדיון סנטנאריו | 20,716 |
| בוקרמנגה | אצטדיון אלפונסו לופס | 28,000 |
| סנטיאגו דה קאלי | אצטדיון פסקואל גררו | 35,405 |
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קולומביה | 12 | 4 | 4 | 0 | 0 | 13 | 3 | 10 |
|  פרגוואי | 9 | 4 | 3 | 0 | 1 | 9 | 7 | 2 |
|  צ'ילה | 6 | 4 | 2 | 0 | 2 | 9 | 8 | 1 |
|  אקוודור | 3 | 4 | 1 | 0 | 3 | 9 | 7 | 2 |
|  בוליביה | 0 | 4 | 0 | 0 | 4 | 1 | 16 | -15 |
| 0 | 1 | 2 |
| --- | --- | --- |
|  בוליביה | 1 – 6 | אקוודור   |
|  קולומביה | 4 – 2 | פרגוואי   |
|  פרגוואי | 3 – 2 | צ'ילה   |
|  בוליביה | 0 – 3 | קולומביה   |
|  פרגוואי | 2 – 0 | בוליביה   |
|  צ'ילה | 2 – 1 | אקוודור   |
|  צ'ילה | 5 – 0 | בוליביה   |
|  אקוודור | 1 – 2 | קולומביה   |
|  קולומביה | 4 – 0 | צ'ילה   |
|  אקוודור | 1 – 2 | פרגוואי   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 12 | 4 | 4 | 0 | 0 | 17 | 0 | 17 |
|  ארגנטינה | 9 | 4 | 3 | 0 | 1 | 10 | 4 | 6 |
|  ונצואלה | 6 | 4 | 2 | 0 | 2 | 3 | 5 | -2 |
|  אורוגוואי | 3 | 4 | 1 | 0 | 3 | 6 | 9 | -3 |
|  פרו | 0 | 4 | 0 | 0 | 4 | 0 | 18 | -18 |
| 0 | 1 | 2 |
| --- | --- | --- |
|  אורוגוואי | 0 – 1 | ונצואלה   |
|  ברזיל | 4 – 0 | ארגנטינה   |
|  אורוגוואי | 0 – 3 | ברזיל   |
|  ארגנטינה | 4 – 0 | פרו   |
|  ארגנטינה | 5 – 0 | אורוגוואי   |
|  פרו | 0 – 2 | ונצואלה   |
|  ונצואלה | 0 – 4 | ברזיל   |
|  פרו | 0 – 6 | אורוגוואי   |
|  ברזיל | 6 – 0 | פרו   |
|  ונצואלה | 0 – 1 | ארגנטינה   |